EkBass/fiwiki-20250220-pages-articles huggingface dataset:
Kivisoja

Kivisoja on kylä Somerolla. Kylän väkiluku vuonna 2011 oli 98, mikä teki siitä Someron 47 varsinaisesta kylästä väkiluvultaan kahdenneksikymmenenneksiviidenneksi suurimman. Kivisojan naapurikyliä ovat Ihamäki ja Ylenjoki lännessä, Pajula pohjoisessa ja Hirsjärvi ja Palikainen idässä. Kylä sijaitsee Hirsjärven pohjoispuolella ja ulottuu takamailtaan Virkaanjoen ja Pajulanjoen varsille. Suhteessa naapurikyliin Kivisoja kuuluu Hirsjärven postinumeroalueeseen ja oli aiemmin osa Hirsjärven koulupiiriä. Historiallisesti Kivisoja on samaa isonjaon jakokuntaa viereisten Hirsjärven ja Ylenjoen kanssa, joiden alueisiin kylän maat lomittuvat. Kivisojan vanhoja kantataloja ovat olleet Yli- ja Ali-Yrkkö ja Leivo, joista Ali- ja Yli-Yrkkö ovat vielä olemassa kylän vanhalla tontilla Hirsjärven pohjoispuolella. Isossajaossa perustettuja uudistaloja ovat Mäkilahti ja Otuskallio Pajulanjoen läheisyydessä. Taloista Yli- ja Ali-Yrkkö ovat rakennuskokonaisuuksina maisemallisesti ja paikallishistoriallisesti merkittäviä. ==Lähteet== Luokka:Someron kylät
Violettisapelikolibri

Violettisapelikolibri (Campylopterus hemileucurus) on keskiamerikkalainen kiitäjälintu. Sen esiintymisalue ulottuu Meksikon eteläosista Keski-Amerikkaan Panaman länsiosiin. Lajista tunnetaan kaksi alalajia. Ferdinand Deppe kuvaili lajin holotyypin Meksikosta vuonna 1830.The Internet Bird Collection Auktoriksi mainitaan myös Ferdinandin veli Wilhelm Deppe. == Lähteet == Luokka:Sapelisiipikolibrit
Ylenjoki (Somero)

thumb|Ylenjoen silta. Vasemmalla Ylenjoen historiallista kylätonttia. Ylenjoki on kylä Somerolla. Sen naapurikyliä ovat Kultela ja Ihamäki lännessä ja Kivisoja ja Hirsjärvi idässä. Kylän vanha tontti on sijainnut Virkaanjoen varressa Kultelan kylätonttia vastapäätä, Ylenjoen sillan päässä. Historialtaan kylä on Hirsjärven ja Kivisojan kanssa samaan isonjaon jakokuntaan kuulunut yksinäistalo, joka vuonna 1692 perustettiin uudistaloksi Hirsjärven kylän takamailla sijainneesta torpasta ja halottiin vuonna 1773 kahtia, jolloin osataloiksi muodostuivat Suulinki ja Ylenjoki eli Pitäjänpää. Taloista Pitäjänpää on vielä kylän vanhalla tontilla, Suulinki hieman sivummalla. Vuonna 1956 suoritetussa maanmittaustoimituksessa suuri osa kylän historiallisesta alueesta, mukaan lukien Suulingin talo, tuli kuulumaan Kivisojan kylään. Seurauksena tästä Ylenjoen maarekisterikylään luettu alue pieneni, ja kylän väkiluku vuonna 2011 oli tämän takia vain neljä, mikä teki Ylenjoesta asukasluvultaan Someron 47 varsinaisesta kylästä pienimmän. Vuonna 2010 Ylenjoen väkiluku oli kolme asukasta. == Lähteet == Luokka:Someron kylät
Linderin senaatti

Linderin senaatti oli Suomen senaatti vuosina 1900–1905. Suuri osa Tudeerin senaattia erosi syksyllä 1900 protestina Helmikuun manifestia seuranneille Pietarista annetuille asetuksille, erityisesti kielimanifestille. Uudeksi Senaatin talousosaston varapuheenjohtajaksi nimitettiin ylihovijahtimestari Constantin Linder. Hän jatkoi suurimman osan ensimmäistä sortokautta. Myöntyväisyys, eli keisarin antaman uuden lainsäädännön hyväksyminen, oli tämän senaatin linjana. Eronneiden, erotettujen tai kuolleiden ruotsinkielisten senaattorien tilalle nimitettiin suomettarelaisia, minkä seurauksena senaatti alkoi vähin erin suomalaistua. Keskeinen saavutus oli vuoden 1902 kieliasetus, joka vuosien kamppailun jälkeen viimein teki suomesta muodollisesti tasavertaisen virallisen kielen ruotsin rinnalle. Arvostelun kohteeksi joutunut Linder siirtyi vuoden 1905 alussa ministerivaltiosihteeriksi Pietariin. Sotilastoimituskunta lakkautettiin 2.7.1903 tehdyllä päätöksellä lokakuun alusta lukien. == Kokoonpano == Senaattori Tehtävissä Puolue Senaatin talousosaston varapuheenjohtaja Constantin Linder 19.10.1900 – 18.1.1905 ? Oikeustoimituskunnan päällikkö Waldemar Eneberg Daniel Woldemar Åkerman 19.10.1900 – 8.6.1904 (kuoli) 1.11.1904 – 7.2.1905 Suomalainen puolue Suomalainen puolue Siviilitoimituskunnan päällikkö Edvard von Boehm 19.10.1900 – 29.3.1905 ? Kamaritoimituskunnan päällikkö Gustaf Esaias Fellman 19.10.1900 – 29.3.1905 ? Valtiovaraintoimituskunnan päällikkö Henrik Willehad Åkerman Edvard Rudolf Neovius 19.10.1900 – 28.10.1900 28.10.1900 – 29.3.1905 ? ? Kirkollis- ja opetustoimituskunnan päällikkö Johan Gustaf Sohlman Arvid Genetz 19.10.1900 – 16.5.1901 16.5.1901 – 29.3.1905 ? Suomalainen puolue Maanviljelystoimituskunnan päällikkö Knut Robert Karl Walfrid Spåre Alfred Oswald Kihlman 19.10.1900 – 3.7.1903 (kuoli) 17.10.1903 – 29.3.1905 ? Suomalainen puolue Kulkulaitostoimituskunnan päällikkö Ossian Bergbom, vuodesta 1903 Wuorenheimo 19.10.1900 – 29.3.1905 Suomalainen puolue Kauppa- ja teollisuustoimituskunnan päällikkö Henrik Willehad Åkerman August Ramsay Daniel Woldemar Åkerman Sebastian Gripenberg 28.10.1900 – 2.5.1901 16.5.1901 – 27.8.1901 25.10.1901 – 1.11.1904 1.11.1904 – 29.3.1905 ? Ruotsalainen puolue Suomalainen puolue Suomalainen puolue Sotilastoimituskunnan päällikkö Michael Leonard von Blom 19.10.1900 – 30.9.1903 (virka lakkautettu) ? Salkuton senaattori Michael Leonard von Blom 1.10.1903 – 29.3.1905 ? == Lähteet == * Jorma Selovuori ja Tuomas Parkkari (toim.): Hallintohistorian tilastoja 2. Valtion painatuskeskus, Helsinki 1995. Luokka:Suomen senaatit
Ihamäki

Ihamäki on kylä Somerolla, Hirsjärven kahden puolen, Someron keskustaajamasta itään. Ihamäen naapurikyliä Somerolla ovat Harju, Lammi ja Joensuu lännessä, Kultela pohjoisessa, Ylenjoki, Kivisoja ja Hirsjärvi idässä sekä Terttilä etelässä. Kylän väkiluku vuonna 2011 oli 264, mikä teki siitä väkiluvultaan Someron seitsemänneksi suurimman kylän ja Someron haja-asutusalueen kylistä väkiluvultaan toiseksi suurimman heti Pitkäjärven jälkeen. ==Historia== Kylän vanha tontti on sijainnut nykyisen Ihamäentien varressa Hirsjärven ja Virkaanjoen väliin jäävällä harjanteella, missä vanhalla kylänpaikalla ovat vielä Nikulan eli Iso-Riukan sekä Tuomolan talot ja näistä hieman sivummalla Lampo eli Vähä-Riukka. Hirsjärven etelärannalla, Helsingintien varressa sijaitsee Ihamäen kylään kuuluva Hovilan kartano (historiallisissa lähteissä myös Ihamäen kartano), joka muodostaa maisemallisesti ja kulttuurihistoriallisesti merkittävän, hyvin säilyneen kokonaisuuden. Siitä on vuonna 1929 erotettu kylän etelärajalla sijaitseva Mustjoki. Isossajaossa muodostettuja uudistaloja kylässä ovat Ruostela ja Pälikkö niin ikään kylän eteläosassa, Terttilän kylän rajalla. ==Tunnettuja ihamäkeläisiä== Tunnettuihin ihamäkeläisiin kuuluu kylästä kotoisin oleva seiväshyppääjä Pentti Nikula. ==Lähteet== Luokka:Someron kylät
Lea Sölkner

Lea Sölkner (s. 24. joulukuuta 1958 Tauplitz) on itävaltalainen uransa lopettanut alppihiihtäjä. Sölkner kilpaili maailmancupissa vuosina 1976–1984. Hän sijoittui kolmen parhaan joukkoon yhteensä kymmenessä osakilpailussa ja voitti yhden kisan. Sölknerin paras sijoitus maailmancupin kokonaiskilpailussa on kuudes tila, jonka hän saavutti kaudella 1981–1982. Sölkner osallistui MM- kisoihin ensimmäistä kertaa vuonna 1978. Tuolloin hän oli suurpujottelussa yhdestoista, mutta voitti pujottelukilpailun lähes puolen sekunnin erolla seuraavaan. Sölkner oli mukana samoissa lajeissa Lake Placidin olympialaisissa 1980, mutta keskeytti molemmissa. Schladmingin MM-kisoissa 1982 hän kilpaili vain pujottelussa, jossa hän jäi neljänneksitoista. Sölkner osallistui vielä vuoden 1984 olympialaisiin, joissa hän keskeytti pujottelun ja oli kahdeksas syöksylaskussa. == Lähteet == Luokka:Itävaltalaiset alppihiihtäjät Luokka:Vuonna 1958 syntyneet Luokka:Elävät henkilöt
Islannin ja Euroopan unionin suhteet

Islanti haki Euroopan unionin jäsenyyttä 16. heinäkuuta 2009. Hakemus hyväksyttiin 27. heinäkuuta. Islannin hallitus ilmoitti pyrkivänsä jäseneksi vuoteen 2012 mennessä.Iceland applies to join European Union CNN. 17\. kesäkuuta 2010 Islannista tuli virallinen hakija Kroatian, Makedonian ja Turkin rinnalle. Keskustelut aloitettiin 27. heinäkuuta 2010. Islanti on valmiiksi Euroopan talousalueen ja Schengen-alueen jäsen. Pääsyy Islannin hakemukseen oli talouslama.EU aloittamassa jäsenyysneuvottelut Islannin kanssa Taloussanomat. Islanti kuitenkin perui EU-jäsenhakemuksensa helmikuussa 2014. Vaikka kansanäänestystä ei järjestetty, mielipidekyselyissä suurin osa islantilaisista on vastustanut EU:hun liittymistä. Jäsenyyden kannattajat taas uskovat, että liittyminen EU:hun ja yhteisvaluutta euroon vakauttaisi maan taloutta. Erityistä kiistaa EU:n ja Islannin välillä ovat aiheuttaneet kalastuskysymykset. == Katso myös == *Turkin ja Euroopan unionin suhteet == Lähteet == Luokka:Euroopan unionin ulkopolitiikka Luokka:Islannin ulkopolitiikka
Niina Mäkinen

Niina Mäkinen (s. 18. huhtikuuta 1992 Hankasalmi) on suomalainen jääkiekkoilija, pelipaikaltaan vasen laitahyökkääjä. Mäkinen edusti naisten liigassa pelaavaa Oulun Kärppiä kaudesta 2011–2012 kauteen 2019–2020 saakka. Aiemmin hän edusti Jyväskylän Hockey Catsia, kanadalaista Warner Hockey Schoolia ja Team Oriflame Kuortanetta. Hän voitti Suomen-mestaruuden Kärpissä kausilla 2011–2012, 2016–2017 ja 2017–2018 sekä sai SM-pronssia kausilla 2012–2013 ja 2018−2019.. Mäkinen on pelannut 251 SM-sarjan/liigan runkosarjaottelua, joissa hän on tehnyt 115 maalia ja antanut 153 maalisyöttöä. Pudotuspeleissä hän on tehnyt 63 ottelussa 19 maalia ja antanut 24 maalisyöttöä. Mäkinen on pelannut kolmissa alle 18-vuotiaiden MM- kilpailuissa. Naisten maajoukkuessa hän pelasi ensimmäiset ottelunsa kaudella 2010–2011. Hän kuului Suomen pronssijoukkueeseen MM-kilpailuissa 2011 ja 2015. Hän pelasi MM-kilpailuissa myös 2013. Mäkinen on pelannut 89 naisten maaottelua, joissa hän on tehnyt viisi maalia ja antanut seitsemän maalisyöttöä. MM-kilpailuissa hän on pelannut 18 ottelua ilman tehopisteitä. == Lähteet == Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
The Marvelettes

The Marvelettes oli yhdysvaltalainen lauluyhtye. Yhtyeen kuuluisin kappale oli ”Please Mr. Postman” vuodelta 1961. Se nousi Billboard Hot 100 -listan ykköseksi ja oli Motown-levymerkin ensimmäinen ykköshitti.Aamulehti sivu B20, 1.2.2011 The Marvelettesin keulahahmona toimi alkujaan Georgia Dobbins. Hän oli myös ollut tekemässä ”Please Mr. Postman” -kappaletta. Dobbinsin isä kuitenkin kielsi tyttäreltään yökerhoesiintymiset, ja täten The Marvelettesin pääsolistiksi tuli Gladys Horton. ”Please Mr. Postmanin” levytyksessä rumpuosuuksista vastasi Marvin Gaye. == Lähteet == Luokka:Yhdysvaltalaiset lauluyhtyeet Luokka:Yhdysvaltalaiset tyttöbändit
Gladys Horton

Gladys Horton (30. toukokuuta 1945 – 26. tammikuuta 2011) oli yhdysvaltalainen laulaja ja The Marvelettes -yhtyeen keulahahmo.Aamulehti sivu B20, 1.2.2011 Hän kuoli 65-vuotiaana tammikuussa 2011 Los Angelesin pohjoispuolella olevassa hoitokodissa. Hän oli ollut siellä toipumassa sairauskohtauksesta. == Lähteet == Luokka:Yhdysvaltalaiset laulajat Luokka:Vuonna 2011 kuolleet Luokka:Vuonna 1945 syntyneet
Judith Rakers

Judith Rakers (s. 6. tammikuuta 1976 Paderborn, Länsi-Saksa) on saksalainen toimittaja ja juontaja. Rakers työskentelee saksalaisessa televisioyhtiössä ARD, jossa hän on juontanut Tagesschau –uutisohjelmaa vuodesta 2005. Hän toimii myös uutistenlukijana samalla kanavalla. ==Eurovision laulukilpailu== Joulukuussa 2010 ilmoitettiin, että Judith Rakers on valittu juontamaan vuoden 2011 Eurovision laulukilpailua Düsseldorfissa Stefan Raabin ja Anke Engelken kanssa. == Lähteet == ==Aiheesta muualla== *Judith Rakersin kotisivut Luokka:Televisiotoimittajat Luokka:Saksalaiset toimittajat Luokka:Saksalaiset juontajat Luokka:Vuonna 1976 syntyneet Luokka:Elävät henkilöt
Svengali

Svengali on kuvitteellinen hahmo George du Maurierin romaanissa Trilby (v. 1895). Svengalin on sanottu olevan klassinen esimerkki juutalaisvastaisuudesta kirjallisuudessa, koska Svengali on juutalainen, itäeurooppalaista sukujuurta, ja hän viettelee, hallitsee ja riistää Trilbyä, nuorta englantilaista tyttöä, ja tekee hänestä kuuluisan laulajan. Sanaa 'svengali' käytetään viittaamaan henkilöön, joka pahassa tarkoituksessa hallitsee, ohjailee ja valvoo luovaa henkilöä kuten laulajaa tai näyttelijää. ==Lähteet== Rosenberg, Edgar, "From Shylock to Svengali: Jewish stereotypes in English fiction." (Stanford University Press, 1960) de:Svengali it:Svengali Luokka:Antisemitismi Luokka:Hypnoosi Luokka:Kirjallisuuden henkilöhahmot
Sericinae

Sericinae on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo. == Suvut == Sericini-tribus: * Hyposerica * Maladera * Nipponoserica * Omaloplia * Serica * Sericania Luokka:Lehtisarviset
Balthazar

Balthazar (Au hasard Balthazar) on elokuvaohjaaja Robert Bressonin ohjaama mustavalkoinen elokuva, joka valmistui vuonna 1966. Elokuvan keskiössä on Balthazar-niminen aasi. Merkittävimmissä ihmisroolissa on Anne Wiazemsky. == Tuotanto ja vastaanotto == Balthazar kuvattiin Pyreneiden reunakukkuloiden kylässä. Bresson oli suunnitellut elokuvaa jo 1950-luvulla, ja sen kuvastoon kuuluvat monet lapsuutensa muistot. Bressonin mukaan siinä on mukana jonkun verran omaelämäkerrallisuutta.Cunneen, s. 97. Aasin nimi tulee Les Baux-de- Provencen kreivien motosta, ja se on lisäksi viittaus Balthasariin, yhteen Itämaan tietäjistä.Reader, s. 77. Elokuva ei saanut erityisen hyvää vastaanottoa ilmestyttään vuonna 1966, ja esimerkiksi elokuvaohjaaja Ingmar Bergman kutsui sitä tylsäksi. Sen suosio on kuitenkin kasvanut, ja sitä pidetään nykyään mestariteoksena. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei- englanninkielisen elokuvan joukkoon. == Tyyli ja teemat == Christian Braad Thomsenin mukaan Balthazar on Bressonin elokuvista kompleksisin ja sirpalemaisin. Braad Thomsen kutsuu Bresonnille tyypillistä tyyliä ”predestinaation runoudeksi”, ja Balthazarissa tyyli menee äärimmilleen, sillä Bresson hyppää useimmat dramaattisesti selittävät kohtaukset, joita muut elokuvaohjaajat pitäisivät pakollisena juonen eteenpäin viemisen kannalta.Braad Thomsen, s. 180–182. Braad Thomsenin mukaan Balthazar on myös Bressonin siihen astisen tuotannon synkin elokuva, sillä vain aasi Balthazar saa elokuvan lopussa kokea armon vapautuksen.Braad Thomsen, s. 185. Toinen Bressonille tyypillinen tyyli on ”mallien” käyttäminen näyttelijöinä. Tyylin tavoitteena oli hävittää näyttelijöiden psykologiset tulkinnat esittämästään hahmosta. Kriitikko Roger Ebertin mukaan aasi on Bressonin täydellisin pääosanesittäjä, sillä se ei pyri esittämään mitään tunteitaan katsojalle. Balthazarissa voi nähdä monia kulttuuriviittauksia, kuten Antoine Watteaun maalaukseen Gilles, jonka taustalla on tilannetta rauhallisesti tarkkaileva aasi, ja Fjodor Dostojevskin romaaniin Idiootti, jonka pääosahahmo Myškin toipuu masennuksestaan kuultuaan aasin kiljuntaa.Reader, s. 78. Balthazar on siitä ainutlaatuinen elokuva, että sen pääosassa on eläin. Piirrettyjen lisäksi eläimiä keskushahmoina on yleensä vain lastenseikkailuissa, kuten Lassie- ja Rin Tin Tin -elokuvissa. == Lähteet == * * * === Viitteet === Luokka:Vuoden 1966 ranskalaiset elokuvat Luokka:Ranskalaiset draamaelokuvat Luokka:Robert Bressonin ohjaamat elokuvat Luokka:Kristinuskosta kertovat elokuvat
Ylenjoki

Ylenjoki voi tarkoittaa seuraavia: * Ylenjoki, kylä Somerolla * Ylenjoki, kylä Sääksmäellä Valkeakoskella
Glion

Glion on kylä Montreux’n kaupungin alueella, Sveitsissä. Kylä sijaitsee vuoren rinteellä kaupungin kaakkoispuolella, noin kilometrin päässä Genevejärven rannasta ja noin 300 metriä järveä korkeammalla, 700 metriä merenpinnan yläpuolella. Kylästä tuli kuulu kylpylä- ja parantolapaikka jo 1800-luvun jälkipuoliskolla. Osa hoitolaitoksista ja hotelleista on otettu muuhun käyttöön, muun muassa Valmontin parantola (Sanatorium Valmont) on nykyään Klinik Valmont.Valmontin klinikan kotisivut == Liikenne == Jyrkkään vuorenrinteeseen rakennettiin alhaalta Genevejärven rannasta, Territet’stä, vuonna 1883 kiskoköysirata (funikulaari). Rata on uusittuna edelleen käytössä. Se nousee 637 metrin matkalla 300 metriä. Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 Vuonna 1892 Glionista rakennettiin kapearaiteinen rautatie Caux’n kautta Les Rochers de Nayeen. Rataa jatkettiin Montreux’n keskustaan vuonna 1909. Moottoritie A9 (Lausanne–Martigny) kulkee Glionin ali 1,35 kilometriä pitkässä tunnelissa. == Kuuluisia glionlaisia == * Carl Gustaf Emil Mannerheim vietti viimeisinä vuosinaan suuren osan ajastaan Valmontin parantolassa vuosina 1946–1951. * Runoilija Rilke kuoli Valmontissa vuonna 1926. * Tehtailija Henri Nestlé kuoli Glionissa vuonna 1890. == Lähteet == * === Viitteet === == Aiheesta muualla == *Ilmavalokuvia Glionista Luokka:Sveitsin kylät Luokka:Montreux
Ulrika Jonsson

Eva Ulrika Jonsson (s. 16. elokuuta 1967 Sollentunan kunta, Ruotsi) on Isossa- Britanniassa asuva ruotsalaissyntyinen televisiojuontaja. Hän tuli tunnetuksi säätyttönä brittiläisessä aamuohjelmassa TV-am, jonka lisäksi hän on juontanut muun muassa Gladiaattoreiden brittiläistä versiota vuosina 1992–2000. Tammikuussa 2009 Jonsson osallistui Britannian Big Brotherin julkkisversioon Celebrity Big Brother ja tuli voittajaksi 23. tammikuuta järjestetyssä finaalissa. Hän sai 57 % annetuista äänistä. Jonsson toimi juontajana vuoden 1998 Eurovision laulukilpailussa Birminghamissa juontajaparinaan Terry Wogan. == Lähteet == Luokka:Ruotsalaiset juontajat Luokka:Big Brother (Iso-Britannia) Luokka:Vuonna 1967 syntyneet Luokka:Elävät henkilöt
Fabienne Serrat

Fabienne Serrat (s. 5. heinäkuuta 1956 Le Bourg-d'Oisans) on ranskalainen entinen alppihiihtäjä. Serrat kilpaili maailmancupissa vuosina 1972-1984. Hän voitti kolme osakilpailua, joista yhden suurpujottelussa ja kaksi pujottelussa. Serrat oli suurpujottelun maailmancupissa toinen kausilla 1973-1974 ja 1974-1975 ja pujottelun maailmancupissa kolmas kausilla 1973-1974 ja 1977-1978. Hän sijoittui maailmancupin kokonaiskilpailussa kymmenen parhaan joukkoon kahdeksan kertaa ja oli parhaimmillaan neljäs. Serrat osallistui MM- kisoihin ensimmäistä kertaa vuonna 1974. Tuolloin hän voitti sekä suurpujottelun että alppiyhdistetyn, jonka lisäksi hän oli pujottelussa neljäs ja syöksylaskussa kymmenes. Serrat kilpaili Innsbruckin olympialaisissa 1976 syöksyssä ja pujottelussa, mutta keskeytti pujottelun ja oli syöksylaskussa vasta kahdeskymmenesensimmäinen. Hän sai alppiyhdistetystä pronssia vuoden 1978 MM-kisoissa ja oli samoissa kilpailuissa pujottelussa viides ja suurpujottelussa kuudes. Serrat saalisti uransa parhaan olympiasijoituksen vuonna 1980, kun hän sijoittui neljänneksi suurpujottelussa jäätyään vain sadasosan päähän pronssimitalin saaneesta Perrine Pelenistä. Serrat osallistui samoissa olympialaisissa myös pujotteluun, mutta joutui keskeyttämään sen. Hän osallistui MM-kilpailuihin viimeistä kertaa vuonna 1982, jolloin hän oli suurpujottelussa kymmenes ja pujottelussa viides. Serrat oli mukana vielä Sarajevon olympialaisissa 1984, joissa hän keskeytti suurpujottelun toisella kierroksella. Serrat on naimisissa sveitsiläisen alppihiihtäjä Peter Lüscherin kanssa. == Lähteet == Luokka:Ranskalaiset alppihiihtäjät Luokka:Vuonna 1956 syntyneet Luokka:Elävät henkilöt
Koivurinne (Vantaa)

Koivurinne () on pientaloalue Länsi-Vantaalla Petikon kaupunginosassa Vihdintien itäpuolella. Alue on kuulunut Hämeenkylään. Vanhin asutus on Nybackan torppa, mutta alueella on myös uusia omakotitaloja. Asuinalueen nimi johtuu tilan nimestä Björkeberga (1930). Siitä annettiin 1959 tiennimi Koivurinteentie, jonka tienhoitokunta lyhensi 1970 muotoon Koivurinne. Nimi on laajentunut tarkoittamaan koko Vihdintien itäpuolista asutusta, joka vielä 1960-luvulla katsottiin kuuluvaksi Askelaan, nykyiseen Askistoon. 1974 alkaen Koivurinne on kuulunut Petikon kaupunginosaan. Alueelle on tullut voimaan asemakaava (2011), joka sisältää satakunta uutta pientalotonttia kaupungin maille Koivurinne-tien molemmin puolin. Virkistysalueelle Brenstakanniitylle on kaavassa esitetty hulevesialtaita. Uudet tulevat kadut on nimetty eri koivulajeista (Hieskoivuntie, Loimaankoivuntie, Pirkkalankoivuntie, Taalainkoivuntie jne.) Alueella sijaitsee Marttatupa, joka on siirretty tänne Helsingin Rajasaaresta. Palvelut ovat Askiston puolella ( koulu, päiväkoti ym.), jonne johtaa kevyen liikenteen alikulku. Vihdintieltä kulkevat bussit sekä Helsinkiin että Martinlaakson kautta Myyrmäkeen. Alueen pohjoispuolinen Koivurinteenpuisto jää virkistyskäyttöön kuten myös alueen keskelle jäävä Puunhakkaajanmäki. Läheinen Friimetsä on yleiskaavassa osoitettu tiiviisti rakennettavaksi pientaloalueeksi, mutta sen asemakaavoitus ei ole vielä alkanut. Katuyhteydet sinne tulisivat sekä Vihdintieltä Askiston liittymästä että Pyymosantieltä Petikon suunnasta. ==Lähteet== * Koivurinne 1 -asemakaava, kaupunginvaltuusto 31.1.2011. Luokka:Petikko
Keimolanmäki

Keimolanmäki () on rakenteilla oleva asuntoalue Vantaan länsiosissa, Kivistön suuralueen Keimolan kaupunginosassa, vilkkaan Hämeenlinnanväylän länsipuolella. Ensimmäiset asukkaat muuttivat alueelle maaliskuussa 2016. Keimolanmäestä on suunniteltu noin 2 500 asukkaan asuinaluetta. Asuinalueen kaakkoispuolelta kulkevan Kehäradan lähin asema on Kivistö vajaan kilometrin päässä Hämeenlinnanväylän itäpuolella. Asuntoalue rakennetaan Keimolan moottoriradan paikalle Sanoma Oyj:n maille. Asemakaavan (2009) suunnitteli Arkkitehtitoimisto Hannu Jaakkola. Keimolanmäen vanha nimi on ollut Tammäki (1769, 1812) ja alueella on ollut niitty Tammäki äng (1842, 1910). Mosabackan torpalle johti Tammäki väg (1910). Mäki tasattiin moottorirataa varten, mutta ympäristössä kasvaa vielä tammia. Asuntoalueen länsipuolella sijaitsevat Isosuon Natura-alue, Keimola Golfin golfkenttäalue ja Petikon virkistysalue. == Rakentaminen == Hämeenlinnanväylän puolella aluetta reunustaa pitkä mutkitteleva kerrostalo, jonka kerrosluvut vaihtelevat neljästä kahteentoista. Käärmetalon länsipuolella Isosuon Natura-aluetta lähestyttäessä kaupunkirakenne madaltuu ja väljenee: kerrosluvut laskevat kuudesta kahteen. Alueen keskiosiin, Lincolninaukion äärelle sijoittuu koulu-päiväkotikortteli sekä liiketilaa. Aukion pohjoisosassa sijaitsee entinen moottoriradan valvontatorni, joka kunnostetaan WSP Finlandin suunnittelemaksi valoteokseksi. Alueelle tulee asuntorakentamista noin 108 000 kerrosneliömetriä, palvelutiloja 6 500 kerrosneliömetriä ja toimitilarakentamista noin 25 000 kerrosneliömetriä. Hämeenlinnanväylän läntiseksi rinnakkaistieksi on tulossa Keimolantie; kaavassa on varauduttu myös Klaukkalan rataan. == Nimistö == Keimolanmäen nimistö liittyy moottorirataan: kadunnimiksi tulee muun muassa Ajolenkki, joka on osa vanhaa moottorirataa, ja Saunalenkki, joka on ollut sen kaarteen nimi, jossa oli makkaramainos. Lisäksi alueelle tulee Ruutulippu- niminen puisto ja Lincolninaukio. Moottoristadionin mikroautorataa kutsuttiin Pikku-Keimolaksi, jonka mukaan on nimetty Pikku-Keimolan polku. ==Lähteet== Luokka:Keimola Luokka:Suomen asuinalueet
Lake St. Clair (Kanada-Yhdysvallat)

Lake St. Clair () on Yhdysvaltain ja Kanadan rajalla sijaitseva järvi. Se sijaitsee noin 9,7 km koilliseen Detroitjoen varrella sijaitsevista Yhdysvaltain Detroitista ja Kanadan Windsorista. Järvi on osa Isojenjärvien systeemiä. Järven pinta-ala on 1 115 km² ja sen tilavuus on noin 3,4 km³. Sen keskisyvyys on 3,7 metriä ja suurin luonnollinen syvyys 6,4 metriä, järveen on ruopattu 8,3 metrin syvyinen ja 18 metriä leveä laivaväylä joka on osa Saint Lawrencen vesitietä. Järveen laskevista joista samanniminen joki Huronjärvestä on suurin, joka on muodostanut suuren suistoalueen. Se on ainoa merkittävä suistoalue Isojenjärvien alueella ja yksi suurimmista makeanveden suistoalueista maailmassa. Muita suurempia järveen laskevia jokia ovat Thames ja Sydenhamjoki Ontariosta sekä Clinton River Michiganista. St. Clair laskee Detroitjoen kautta Eriejärveen. == Historia == Järvi muodostui Isojenjärvien tapaan viimeisen jääkauden loppupuolella noin 12 000 vuotta sitten. Jään vetäytymisestä johtuneen maankuoren kohoamisen takia Huronjärven koillisosassa sijainnut lasku-uoma umpeutui noin 4 800 vuotta sitten ja ainoaksi ylempien Isojenjärvien lasku-uomaksi jäi St. Clair -joki joka taas vastaavasti laskee St. Clair -järveen. Ihmisasutusta järven rannalla on ollut tiettävästi jo 100-luvulta eaa. saakka, jolloin alueella asui metsämaan kulttuurin intiaaneja. Eurooppalaisten saavuttua Pohjois-Amerikkaan alkuperäisasukkaiden lukumäärä supistui huomattavasti 1600-luvulla eurooppalaisten vallattua suuria maa-alueita jonka johdosta intiaanien oli siirryttävä uusille asuinalueille, myös sodankäyntiin ja etenkin heidän mukanaan tuomiin tauteihin menehtyi lukuisia intiaaneja. Monia tauteja ei ollut aikaisemmin esiintynyt Pohjois- Amerikassa ja tämän vuoksi heillä ei ollut vastustuskykyä niitä vastaan. Ennen eurooppalaisten saapumista järven alue oli lähes luonnonmukaisessa tilassaan ja suuremmat muutokset alkoivat vasta 1800-luvulla jolloin siirtolaiset aloittivat laajamittaiset hakkuut ympäröivissä metsissä, kuivattivat kosteikkoalueita ja ottivat ruohikkoalueet maatalouden käyttöön. Ensimmäisen kerran järveen ja St. Clair jokeen ruopattiin syvempää laivaväylää vuonna 1855, väylää on ruopattu useaan otteeseen tämän jälkeen, muun muassa 1930- ja 1960-luvuilla. Arvioiden mukaan vuosien 1880–1965 välillä tehdyt ruoppaukset ovat alentaneet Michiganjärven ja Huronjärven pintaa pysyvästi noin 35 senttimetrillä. Ensimmäisenä järvelle purjehtinut eurooppalainen oli tutkimusmatkailija Robert Cavelier de La Salle. Hän purjehti Detroitjokea pitkin Griffon laivalla ja saavuttuaan järvelle, rikkoi pullon viiniä laivansa kylkeen ja antoi järvelle nimen "Lac Ste. Claire". == Lähteet == == Aiheesta muualla == * * * * * Luokka:Isotjärvet Luokka:Michiganin maantiede Luokka:Ontarion järvet Luokka:Yhdysvaltain järvet Luokka:Kanadan ja Yhdysvaltain raja
Miklos Udvardy

Miklos Dezso Ferenc Udvardy (23. maaliskuuta 1919 Debrecen, Unkari − 27. tammikuuta 1998 Sacramento, Kalifornia) oli unkarilainen lintutieteilijä, kasvitieteilijä ja eliömaantieteilijä. Miklos Udvardyn vanhemmat olivat Elizabeth Komlossy ja Miklos Udvardy. Isä oli asianajaja ja diplomaatti Unkarin valtion palveluksessa. Udvardy opiskeli kaksi vuotta lakia Debrecenin yliopistossa, jonka jälkeen hän ryhtyi opiskelemaan biologiaa. Kandidaatin tutkintonsa hän teki petsenegien asutushistoriasta Länsi-Unkarissa. Vuonna 1942 hän väitteli tohtoriksi lintujen ekologiasta ja Unkarin pustan eliömaantieteestä. Ensimmäisen virkansa hän sai Tihanyin biologiselta asemalta Balatonjärven rannalta. Toisen maailmansodan aikana hän piileskeli Unkarissa. Vuonna 1948 häntä varoitettiin tulevista kommunistien vainoista, ja hän pakeni maasta. Professori Pontus Palmgren järjesti Udvardylle tutkijatohtorin stipendin Helsingin yliopistoon. 1950 hän muutti Uppsalaan. Matkalla hän tapasi laivalla tulevan vaimonsa Maud Björklundin. Udvardy toimi vähän aikaa myös selkärangattomien merieläinten osaston kuraattorina Tukholmassa Ruotsin luonnonhistoriallisessa museossa. Avioiduttuaan 1951 Udvardyt muuttivat Kanadaan, missä Miklos sai eläintieteen apulaisprofessorin viran British Columbian yliopistosta, ja luennoi vertailevasta anatomiasta ja lintutieteestä. Hän aloitti pesäkorttitutkimuksen British Columbiassa. 1958–1959 hän toimi vierailevana professorina Havaijin yliopistossa, ja 1963–1964 luennoitsijana Kalifornian yliopistossa Los Angelesissa. Vuosina 1967–1991 Udvardy toimi Kalifornian valtionyliopiston biotieteiden professorina Sacramentossa. Jakson aikana hän toimi vuoden ajan vierailevana professorina Bonnin yliopistossa Saksassa, ja Fulbright-luennoitsijana Hondurasin kansallisessa yliopistossa. Jäätyään eläkkeelle Udvardy toimi Kansainvälisen luonnonsuojeluliiton (IUCN) neuvonantajana, ja vuodesta 1995 lähtien Ecological Society of America's Vegetation Classification Panelin suunnittelijana. Hän liittyi American Ornithologists' Unioniin 1953. == Teoksia == * A classification of the biogeographical provinces of the world. IUCN Occasional Paper no. 18. Morges, Switzerland: IUCN. (1975) * World Biogeographical Provinces (Map). The CoEvolution Quarterly, Sausalito, California. (1975) == Lähteet == *Muistokirjoitus (The Auk 1999) Luokka:Unkarilaiset ornitologit Luokka:Unkarilaiset kasvitieteilijät Luokka:Vuonna 1919 syntyneet Luokka:Vuonna 1998 kuolleet
Petas (Vantaa)

Petas on omakotitaloalue Länsi-Vantaalla Myllymäen kaupunginosassa. Petaksen omakotitaloalue rakennettiin Lapinkylän Petas-talon takamaille 1950-luvulla. Alueen päätie on Korpitie. Petakseen on suunniteltu yksi Kehäradan asema, mutta se ei kuulu radan ensimmäiseen rakennusvaiheeseen (2009-2014). Aseman ympärille on suunniteltu rakennettavaksi yritysalueita. Asemalle tulisi myös liityntäpysäköintipaikkoja. ==Lähteet== Luokka:Myllymäki
Petaksen rautatieasema

Petaksen rautatieasema () on Kehäradan asemavaraus Vantaan Myllymäen kaupunginosassa, mutta ei kuulu sen ensimmäiseen rakennusvaiheeseen (2009–2015). Aseman ympärille on suunniteltu rakennettavaksi yritysalueita ja lähelle sijoittuisi suuri erikoiskauppakeskus. Asemalle tulisi myös liityntäpysäköintipaikkoja. Asema on saanut nimensä viereisestä Petaksen omakotialueesta, joka on peräisin 1950-luvulta. Tämän nimi johtuu Lapinkylän Petas-nimisestä talosta, joka sijaitsee Vanhan Nurmijärventien varrella lähellä Vantaanjokea. Klaukkalan radan on suunniteltu erkanevan Petaksen aseman kohdalla Kehäradalta, ja radalle on maankäytön tilavaraus alueen lähiympäristössä. == Lähteet == Luokka:Vantaan suunnitellut rautatieliikennepaikat Luokka:Myllymäki
Härkälä

Härkälä voi tarkoittaa seuraavia: ==Paikannimi== * Härkälä, kylä Heinolassa * Härkälä, kylä ja postinumeroalue Juvalla * Härkälä, kylä Somerolla * Härkälä, kylä Vihdissä * Härkälän kartano, kartano Somerolla * Härkälän kartano, kartano Vihdissä ==Sukunimi== * Jari Härkälä (s. 1962), suomalainen jääkiekkoilija ja valmentaja * Jere Härkälä (s. 1985), suomalainen jääkiekkoilija ja valmentaja
Kuparihuippu

Kuparihuipulla tarkoitetaan tulevaa hetkeä, jolloin maailman kuparintuotannon maksimi saavutetaan. Koska maailman kuparivarannot ovat rajalliset, maksimituotanto tulee tulevaisuudessa väistämättä vastaan. Kuparin hinta tulee todennäköisesti nousemaan tarjonnan ollessa rajallista ja tuotantokustannusten ollessa korkeampia alhaisen kuparipitoisuuden malmeista, pienistä esiintymistä ja mahdollisesti vaikeissa olosuhteissa. Toisin kuin fossiiliset polttoaineet, kupari on hyvin kierrätyskelpoista ja arvioiden mukaan 80 % koskaan kaivetusta kuparista on edelleen käytössä.Copperinfo Kupari on yksi tärkeimmistä teollisuuden mineraaleista, sillä sitä käytetään esimerkiksi sähköjohdoissa, datakaapeleissa, elektroniikassa, lämmönsiirtimissä ja vesijohdoissa. Kuparin hinnan nouseminen voi aiheuttaa kuparivarkauksien lisääntymistä. ==Kysyntä ja tarjonta== Kuparin maailmanmarkkinahinta muodostuu kysynnän ja tarjonnan kohdatessa. Laskenut kuparin tarjonta nostaa kuparin hintaa. Maailman kuparintuotanto on noin 15 miljoonaa tonnia vuosittain.D. Giurco: "Towards sustainable metal cycles:the case of copper" Kuitenkin kuparin kysyntä nousee nopeasti. Vuonna 2006 tehtyjen arvioiden mukaan kuparin kysyntä ylittää tarjonnan vuoteen 2100 mennessä.David Cohen: "Earth's natural wealth: an audit" . New Scientist 2605: 34-41. Kiina vastaa 22 prosentista maailman kuparin kysynnästä.Lester Brown (2006). "Earth's natural wealth: an audit". The Guardian. Kuparintuotannosta saattaa tulla jännittyneempää, kun Kiinan ja Intian taloudet luultavasti saavuttavat länsimaat.Andrew Leonard. "Peak copper?" ==Löydetyt kupariesiintymät== Viimeisinä kolmena vuosikymmenenä on tehty 56 uutta merkittävää kuparilöytöä. Maailman kuparilöytöhuippu saavutettiin vuonna 1996."Peak Copper Means Peak Silver". Charleston Voice. ==Materiaalitehokkuus ja korvaavat materiaalit== Grafeeni saattaa korvata kuparin elektroniikassa.http://www.upi.com/Science_News/2007/07/24/Graphene- might-replace-copper-and- silicon/UPI-81481185312320/http://spectrum.ieee.org/semiconductors/nanotechnology/can- carbon-put-copper-down-for-the-count Myös staneenia on ehdotettu kuparin korvaajaksi elektroniikassa.http://www.extremetech.com/extreme/171551-stanene- is-100-efficient-could-finally-replace-copper-wires-in-silicon-chips == Katso myös == * Kivihiilihuippu * Maakaasuhuippu * Öljyhuippu == Lähteet == Luokka:Kupari Luokka:Energiapolitiikka
Vehkalan rautatieasema

Vehkalan rautatieasema (lyh. Veh, ) on Kehäradan rautatieasema Myllymäessä Vantaalla Kehä III:n pohjoispuolella ja Hämeenlinnanväylän länsipuolella, ja se sisältyi Kehäradan ensimmäiseen rakennusvaiheeseen (2009–2015). Aseman yhteyteen on rakenteilla Vantaan kaupungin yleiskaavassa suunniteltuja yritys- ja työpaikka-alueita. Aseman itäpuolella sijaitsee autojen liityntäpysäköintialue. __NOTOC__ Vehkalan rautatieasema valmistui 28. lokakuuta 2014. Lentoasemalle liikennöidään raiteelta 1 ja Helsinkiin raiteelta 2. Asemaa palvelee myös bussilinja 433, joka kulkee Martinlaakson ja Kivistön välillä. == Kuvia == Tiedosto:Vehkalan rautatieaseman rakennustyömaa 2014-04-05 12-12.jpg|Aseman ra­ken­nus­työ­maa vuon­na 2014. == Lähteet == * Liikennevirasto === Viitteet === == Aiheesta muualla == * * Luokka:Vantaan henkilöliikenteen rautatieliikennepaikat *
Lammi (täsmennyssivu)

Lammi voi tarkoittaa seuraavia: * lammi, lampi-sanan murteellinen muoto ==Paikannimi== * Lammi, entinen kunta Suomessa, vuodesta 2009 osa Hämeenlinnaa * Lammi, lampi Jämsän Hassissa * Lammi, lampi Jämsän Rasissa * Lammi, lampi Kirkkonummella * Lammi, järvi Orivedellä * Lammi, kylä Somerolla Suomessa ==Sukunimi== * Anneli Airikka-Lammi (s. 1944), suomalainen tekstiilitaiteilija * Emmanuel Lammi (1882–1957), suomalainen sosialidemokraattien kunnallispoliitikko ja työväenopiston opettaja * Ilkka Lammi (1976–2000), suomalainen taidemaalari * Jaana Lammi (oik. Lammi-Uusitalo, s. 1962), suomalainen iskelmälaulaja, vuoden 1990 tangokuningatar * Janiina Lammi, suomalainen vuorikiipeilijä ja bloginpitäjä * Juha-Pekka Lammi (1953–2020), suomalainen urheilutoimittaja * Miika Lammi (s. 2003), suomalainen snowcross- ja motocross-kuljettaja * Raimo Lammi (1935–2005), suomalainen koripalloilija ja koripallovalmentaja * Reino Lammi (s. 1935), suomalainen kiekonheittäjä * Risto Lammi (s. 1961), Suomen sisäministeriön poliisiosaston ylijohtaja * Unto Lammi (s. 1936), suomalainen pesäpalloilija === Kuvitteellisia henkilöitä === * Henrik Lammi, tv-sarjassa Salatut elämät esiintynyt hahmo ==Katso myös== * Lampi * Lamppi Luokka:Sukunimet
Mara Lee

Mara Lee (s. 1972När andra skriver, Finna.fi, viitattu 23.8.2023) on tukholmalainen kirjailija. Hän toimii opettajana Biskops-Arnön kirjailijakoulussa, Uumajan taidekorkeakoulussa ja Konstfackissa Tukholmassa. Kahden runoteoksen, proosalyyrisen Komin ja Hennes vårdin, jälkeen hän kirjoitti esikoisromaaninsa Ladies, jonka on kääntänyt suomeksi Laura Jänisniemi. Toinen romaani, Salome, ilmestyi 2011. ==Teokset== * Kom, 2000 * Hennes vård, 2004 * Ladies,suomeksi Laura Jänisniemi, Tammi 2008 (alkuteos Ladies, 2007) * Salome, 2011 * Future perfect 2014 * När Andra Skriver: Skrivande som motstånd, ansvar och tid 2014 (väitöskirja) * Kärleken och hatet 2018 * Främlingsfigurer 2021 Runoja suomeksi teoksessa Tämä ei ole fiktiota : 18 pohjoismaista nykyrunoilijaa, Helsinki : Teos, 2007 ISBN 978-951-851-133-8 ==Lähteet== Luokka:Ruotsalaiset kirjailijat Luokka:Vuonna 1973 syntyneet Luokka:Elävät henkilöt
Ajka

Ajka on kaupunki Veszprémin läänissä Unkarissa. Se sijaitsee Bakonyn kukkuloilla maan länsiosissa. Kaupungin pinta-ala on 95 km² ja asukkaita kaupungissa on noin 28 000. Ajka on suhteellisen vauras teollisuuskaupunki. Ajka on Rovaniemen ystävyyskaupunki. ==Historia== Nykyinen Ajkan kaupunki syntyi 1. tammikuuta 1960 kun neljä kylää (Ajka, Bódé, Tósok ja Tósokberénd). Aikojen saatossa kaupunkiin on yhdistetty lisäksi neljä muuta kylää (Csékút, Bakonygyepes, Padragkút ja Ajkarendek). Unkarin myrkkyvuoto tapahtui vuonna 2010 kaupungin lähellä, josta kaupunki kärsi paljon. == Ajkan ystävyyskaupungit == * Cristuru Secuiesc, Romania * Donghai, Kiina * Kaišiadorys, Liettua * Rovaniemi, Suomi * Unna, Saksa * Weiz, Itävalta Lähde: == Paikallisia nähtävyyksiä == * Tósokberéndin roomalaiskatollinen kirkko vuodelta 1808. * Ajkan roomalaiskatollinen kirkko vuodelta 1788. * Kaivosmuseo * Paikallinen lasitehdas * Stewardin vanha kartano ==Lähteet== ==Aiheesta muualla== * Kaupungin verkkosivusto Luokka:Unkarin kaupungit
Halki ajan ja rakkauden

Halki ajan ja rakkauden on Pelle Miljoonan albumi, joka levytettiin livenä studiossa. Levy sisältää uusia esityksiä Pellen vanhemmista kappaleista yhdeksänhenkiselle JJU (Jäljelle Jääneet Unelmat) -jousiensemblelle sovitettuina. Sovituksista vastasi orkesterin johtaja Esko Eirola. Albumilla on Pelle Miljoonan vanhoja hittejä sekä hieman tuntemattomampaakin tuotantoa. Mukana on myös yksi uusi kappale, Rakkauden karavaani. == Kappaleet == # # # # # # # # # # # # == Arvostelut == * Soundi: Soundi: Levyarvio == Lähteet == * Sound Of Finlandin artistisivut === Viitteet === Luokka:Pelle Miljoonan albumit Luokka:Vuoden 2011 albumit
Tonami

Tonami () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee sisämaassa prefektuurin länsiosassa Tonamin tasangolla. Kaupunki on rakentunut Shōjoen varrelle. Tonamissa on 48 079 asukasta (marraskuussa 2020) ja sen pinta-ala on 127,03 neliökilometriä. Tonamin maaseutukaupunki perustettiin vuonna 1952 liittämällä yhteen Demachin maaseutukaupunki ja viisi kyläkuntaa. Kaupunkioikeudet Tonami sai vuonna 1954 toisen, laajemman kuntaliitoksen yhteydessä. Demachi kehittyi Edo-kaudella 1600–1800-luvuilla Kagan daimiokunnan paikallisena hallintokeskuksena. Nykyisin kaupunkiin on sijoittunut esimerkiksi elektroniikka-, paino-, metalli- ja puutuoteteollisuutta. Eräs tärkeä elinkeino on tulppaanien viljely, ja kaupungissa järjestetäänkin keväisin suuri tulppaanifestivaali. Vuonna 2004 Tonamiin yhdistettiin Shōgawan maaseutukaupunki. Tonamin nähtävyyksiä ovat muun muassa Shōgawan onsen-kylä ja Shōjoen rotko luonnonalueineen. Tonamia palvelee JR Nishi-Nihonin Jōhana-linja. == Kuvia == Tiedosto:砺波市 砺波チューリップ公園.jpg|Tonamin tulppaanifestivaali Tiedosto:Seizoroi.jpg|Yotaka-festivaali Tiedosto:Tonami city center area Aerial photograph.1975.jpg|Tonamin kantakaupunki vuoden 1975 ilmakuvassa Tiedosto:JR Tonami sta 002.jpg|Tonamin rautatieasema == Lähteet == == Aiheesta muualla == * Kaupungin internetsivut Luokka:Toyaman prefektuurin kaupungit
Gravimetri

pienoiskuva|CG-5 Autograv -gravimetri Gravimetri on laite, jolla mitataan Maan painovoimakentän vaihteluita eri pisteissä. ==Toimintaperiaate== Gravimetri on periaatteessa erittäin tarkka vaaka jota käytetään mittaamaan metallisen tms. punnuksen painoa tutkittavan alueen eri mittauspisteissä. Punnukseen vaikuttava painovoima vaihtelee heikosti riippuen mitä maanpinnan alla on. Painovoima on esimerkiksi hieman suurempi jos maanpinnan alla mittauspisteessä on tiheämpää materiaalia tai tiheä materiaali on mittauspisteessä lähempänä maanpintaa. Painon muutokset ovat niin pieniä että vaa'an täytyy erottaa painoeroja jotka ovat luokkaa yksi kymmenestä miljoonasta. ==Absoluuttiset ja suhteelliset gravimetrit== Gravimetrit jaetaan absoluuttisesti mittaaviin, ja suhteellisesti mittaaviin eli mittauspisteiden eroja mittaaviin. Absoluuttiset gravimetrit ovat nykyään suhteellisen harvinaisia mutta niitä voidaan rakentaa perustuen vapaasti putoavan kappaleen mittaamiseen; muitakin perusrakenteita on. Yleensä mittauksissa käytetään suhteellista gravimetria, joka perustuu kierrejousen tms. varaan asetettuun punnukseen. ==Suprajohtava gravimetri== Maailman tarkimmat painovoimamittaukset tehdään suprajohtavilla gravimetreilla. Suprajohtavassa gravimetrissä jousi on korvattu sähkömagneetilla. Testimassa on 2,5 cm:n läpimittainen ontto metallipallo, joka leijuu magneettikentässä. Pallo ja sähkömagneetin käämi on tehty niobiumista. Niobium on suprajohtava kun lämpötila on alle 9 astetta absoluuttisesta nollapisteestä (–273° C). Geodeettisen laitoksen Metsähovin asemalla on tällainen amerikkalaisvalmisteinen gravimetri. ==Katso myös== *Fysikaalinen geodesia ==Lähteet== ==Aiheesta muualla== * Luokka:Mittalaitteet Luokka:Painovoima
Mopo (nuortenromaani)

Mopo on Tuija Lehtisen vuonna 2005 ilmestynyt Otavan julkaisema nuortenkirja. Teos oli vuoden 2005 Finlandia Junior -palkintoehdokkaana. Kirja kertoo kymmenestä pojasta ja tytöstä, joiden yhteisenä kiinnostuksenkohteena on mopojen kunnostus ja tuunaus. ==Lähteet== Luokka:Tuija Lehtisen teokset Luokka:Suomalaiset nuortenkirjat Luokka:Vuoden 2005 kirjat
Halikon kihlakunta

Halikon kihlakunta () oli yksi Turun ja Porin läänin kahdeksasta kihlakunnasta vuosina 1635-1808. Seitsemän muuta kihlakuntaa olivat Ala-Satakunta, Masku, Mynämäki, Piikkiö, Vehmaa, Ylä-Satakunta ja Ahvenanmaa. http://www.sukuhistoria.fi/wiki/index.php/Kihlakunnat Halikon kihlakunta on vuoden 1635 läänijakoa vanhempi.http://www.juhasinivaara.fi/ralssis/ralssiho.htm Kihlakuntia käytettiin vaalipiirijakona Suomessa Ruotsin kuningaskunnan ja Suomen suuriruhtinaskunnan valtiopäivillä talonpoikaissäädyn valtiopäivämiehiä valittaessa. Kun Suomen suuriruhtinaskunnan valtiopäivistä luovuttiin ylimääräisillä valtiopäivillä 1906 ja siirryttiin eduskuntavaalien 1907 yhteydessä säädyistä riippumattomaan valtiopäiväedustukseen, muodostettiin Turun läänin eteläinen vaalipiiri Ahvenanmaan, Vehmaan, Mynämäen, Piikkiön, Maskun ja Halikon kihlakunnista. http://www.finlex.fi/data/alkup/fi19060026024.pdf ==Kihlakunta vuonna 1940== Vuonna 1940 Halikon kihlakuntaan kuuluivat seuraavat kunnat: * Angelniemi * Dragsfjärd * Halikko * Hiittinen * Kemiö * Kiikala * Kisko * Kuusjoki * Muurla * Perniö * Pertteli * Salon kauppala * Suomusjärvi * Särkisalo * Uskela * Vestanfjärd (nykyään Västanfjärd) Kihlakunnan maapinta-ala oli 2 629,40 km² (1.1.1938), ja sen väkiluku oli 54 710 henkeä (31.12.1939). ==Historiaa== Vuoden 1680 tuomiokirjan mukaan kihlakuntaan kuuluivat seuraavat pitäjät:Håkon Holmberg et al.: Suomen tuomiokunnat ja kihlakunnantuomarit, Suomen kihlakunnantuomarien yhdistys 1959, sivut 23–24. * Halikko * Kemiö * Kiikala * Kisko * Marttila * Paimio * Perniö * Uskela Kuninkaallisella kirjeellä 16. elokuuta 1693 määrättiin uusi jako: * Halikko ja Angelniemen kappeli * Kemiö sekä Dragsfjärdin, Hiittisten ja Vestanfjärdin kappelit * Kiikala * Perniö ja Finbyn (Särkisalon) kappeli * Uskela sekä Salon ja Perttelin kappelit. ==Lähteet== ==Aiheesta muualla== * Luokka:Suomen kihlakunnat Luokka:Turun ja Porin lääni
Francesca Martinez

Francesca Martinez (s. 1978 Lontoo) on englantilainen stand up -koomikko ja näyttelijä. Hän on esiintynyt kansainvälisillä näyttämöillä, kuten Edinburgh Festivalilla, Melbourne International Comedy Festivalilla ja Just for Laughs Festivalilla Montrealissa, joista kaikissa esitetty ohjelma oli loppuunmyyty. Hän on tehnyt 33 päivää kestäneen Britannian kiertueen ja esiintynyt Tricycle Theatressa ja Hackney Empiressa. Vuonna 2022 Martinez kutsuttiin Royal Society of Literaturen jäseneksi. Martinezilla on CP-vamma, mutta kuvailee itseään mieluummin ”epävarmaksi” (”wobbly”). == Komedia == Vuonna 2003 The Observer -lehti listasi Martinezin brittikomedian 50 hauskimman esiintyjän joukkoon. Martinez on järjestänyt hyväntekeväisyystapahtumia, joissa ovat esiintyneet muun muassa Jo Brand, Johnny Vegas ja Al Murray. Martinez on esiintynyt useissa maissa, kuten Irlannissa, Etelä-Afrikassa, Kanadassa ja Yhdysvalloissa, jossa hän teki keikan Carolines on Broadwayssä. Vuonna 2008 hän esiintyi Emma Thompsonin rinnalla maailman talousfoorumissa Sveitsin Davosissa. Martinez kehittelee dokumenttiohjelmaa What The Hell Is Normal?!, jossa hän matkustelee etsien ”normaalia” henkilöä. == Televisio ja radio == Ennen stand up -uraa Martinez esiintyi useita vuosia BBC:n lasten draamasarjassa Grange Hill, sekä muissa draamasarjoissa, kuten sarjassa Casualty. Hän on myös vieraillut The Frank Skinner Show’ssa ja Ricky Gervaisin ja Stephen Merchantin komediasarjassa Extras.http://www.speakerscorner.co.uk/file/909357b1e8ca5e496a8b1339f257415c/francesca- martinez-comedian-inspirational-speaker-after-dinner-speaker-awards-host.html. Luettu 22.11.2011. Huhtikuussa 2008 Martinez pääsi maailmalla otsikoihin, kun hänestä tuli ensimmäinen olympiasoihdun kantaja, joka on kieltäytyi Lontoon viestiosuudelta protestina Kiinan Tiibet-politiikalle. Vuonna 2009 hän esiintyi BBC Radio 4:n stand up -komediashow’ssa 4 Stands Up.http://www.bbc.co.uk/programmes/b00jzww8. Luettu 22.11.2011. == Lähteet == * Martinezin Myspace-sivu * Guardian ===Viitteet=== == Aiheesta muualla == * Francesca Martinezin kotisivu * Luokka:Brittiläiset koomikot Luokka:Englantilaiset näyttelijät Luokka:Royal Society of Literaturen jäsenet Luokka:Vammaisten oikeuksien liikkeen edustajat Luokka:CP-vammaiset henkilöt Luokka:Vuonna 1978 syntyneet Luokka:Elävät henkilöt
Montgomery Wilson

William Stewart Montgomery "Bud" Wilson (20. elokuuta 1909 Toronto – 15. marraskuuta 1964) oli kanadalainen taitoluistelija ja olympiamitalisti. Miesten yksinluistelussa Wilson saavutti urheilu-urallaan olympiapronssia Lake Placidista 1932 ja MM-hopeaa amana vuonna Montréalista, missä hänen edelleen sijoittui vain Itävallan Karl Schäfer. Lisäksi Wilson sijoittui Sankt Moritzin talviolympialaisissa 1928 13:nneksi ja Garmisch-Partenkirchenin talviolympialaisissa 1936 neljänneksi. MM-kilpailuissa hän sijoittui vuoden 1932 hopeansa lisäksi vuonna 1928 seitsemänneksi, 1930 neljänneksi ja 1936 viidenneksi. Pohjois-Amerikan mestaruuskilpailuista Wilson voitti kuudesti mestaruuden ja kerran pronssia, ja Kanadan-mestaruuskilpailuissa hän voitti kultaa yhdeksän kertaa vuosina 1929–1935 ja 1938–1939, ja hopeaa kolmesti (vuodet 1924, 1926 ja 1927). Wilson kilpaili myös pariluistelussa, jossa hänen parinaan luisteli yleensä sisko Constance Wilson-Samuel. Sisarukset luistelivat Lake Placidin olympialaisissa viidensiksi ja MM-kisoissa neljänsiksi vuonna 1930 sekä kuudensiksi vuonna 1932. Pohjois-Amerikan mestaruuskilpailuista pari voitti kolme kultaa, hopean ja pronssin, ja Kanadan-mestaruuskilpailuista he voittivat viisi kultaa, kaksi hopeaa ja yhden pronssin. Wilson valittiin taitoluistelun Hall of Fameen vuonna 1976. ==Lähteet== *Bud Wilson – Sports Reference LLC. Luokka:Kanadalaiset taitoluistelijat Luokka:Kanadalaiset olympiamitalistit Luokka:Vuonna 1909 syntyneet Luokka:Vuonna 1964 kuolleet
Ruutu+ Lapset

Ruutu+ Lapset (aikaisemmin Nelonen Perhe ja Nelonen Nappula) oli Nelonen Median omistama maksullinen televisiokanava, joka aloitti lähetyksensä 1. maaliskuuta 2011. Nelonen Perhe muuttui Nelonen Nappulaksi 3. syyskuuta 2013.Mediamonitori, 02.09.2013, Nelosen maksukanavilla nimenmuutoksia Nelonen Nappula muuttui Ruutu+ Lapset -kanavaksi 9. maaliskuuta 2017. Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa. == Ohjelmisto == Ruutu+ Lapset esitti koko perheelle sopivaa ohjelmaa, muun muassa lastenohjelmia, sarjoja sekä elokuvia. Kanavalla oli suomenkielinen tekstitys tai dubbaus. Ruutu+ Lapset näkyi Digitan antenniverkossa, E-kanavanipussa klo 06–19 välisenä aikana, jakaen lähetyskapasiteetin ja toimiluvan Ruutu+ Leffat ja Sarjat -kanavan kanssa. Kaapeliverkoissa, IPTV:ssä sekä DNA Welhon antenniverkossa lähetysaika oli pidempi, klo 06–23. === Sarjoja === * My Little Pony: Ystävyyden taikaa * Myyrä ja Panda (tunnetaan myös nimellä Panda ja Myyrä) * Tortilla Soup – elämää kaikilla mausteilla * Taotao, pieni pandakarhu * Ruma Betty * Huisi hai (lasten animaatioelokuva) * Liisa Ihmemaassa * Matka maailman ympäri * Willy Fog 2 * Tohtori Sykerö * Puuha-Pete * Lego Ninjago * Peukaloisen retket * Cotoons - Pirpanat * Bumba (animaatiosarja) * Peukaloisen uudet retket * Sandokan * Fragglit ==Entiset logot== Tiedosto:Nelonen Perhe.png|1. maaliskuuta 2011 – 3. syyskuuta 2013 Tiedosto:4 Nappula.png|3. syyskuuta 2013 - 9. maaliskuuta 2017 == Lähteet == Luokka:Nelonen Median televisiokanavat Luokka:Vuonna 2011 perustetut televisiokanavat Luokka:Vuonna 2018 lakkautetut televisiokanavat